An rantsar da gwamnan Kebbi a karo na biyu ▷ Legit.ng
An rantsar da gwamnan Kebbi a karo na biyu
2 months ago 1239 views by Ishaq Ismail
A yau Laraba, 29 ga watan Mayun 2019, aka sake rantsar da gwamna jihar Kebbi, Abubakar Atiku Bagudu na jam'iyyar APC tare da mataimakin sa, Alhaji Samaila Yombe, a wani sabon wa'adin gwamnati na biyu.
Gwamna Bagudu tare da mataimakin sa sun karbi rantsuwa ne a babban ofishin Alkalin shari'a na jihar Kebbi, Mukhtar Jega, a safiyar yau cikin Birnin Kebbi inda suka sha alwashin gudanar da mulkin bisa gaskiya da adalci.
Gwamna Bagudu yayin karbar rantsuwa
Bagudu cikin jawaban sa na karbar rantsuwa da shan alwashi ya bayar da tabbacin sa ga al'ummar Kebbi cewa nan ba da jimawa ba jihar za ta hau sahun jihohi masu samar da man fetur a kasar nan.
Ya ce gwamnatin sa cikin tsawon shekaru hudu da ta shafe a kan gado na mulki ta samu nasarorin gaske a fannin inganta kiwon lafiya, habaka harkokin ilimi, samar da wutar lantarki, ci gaba gine-gine da kuma harkokin noma.
KARANTA KUMA: Mataimakin shugaban kasa Osinbajo ya bayyana kadarar sa
Kazalika gwamna Bagudu ya kwarara godiya ga al'ummar jihar Kebbi da suka yaba da kwazon gwamnatin ta da a halin yanzu suka sake ba shi wata dama ta rataya masa nauyin riko da akalar jagoranci a karo na biyu.
Hausa NewsSiyasar Najeriya Latest NewsKebbi State News TodayLabarai Daga Jaridu Latest News
49 minutes ago 1264 views
Yanzu-yanzu: Obasanjo, fasinjoji 393 sun tsallake rijiya da baya a faruwan jirgin sama